അമല പോൾ

മലയാളം, തെലുഗു, തമിഴ് അഭിനേത്രിയാണ്‌ അമല പോൾ .

ആദ്യകാലം
ആലുവ ഗവ. ഹയർ സെക്കണ്ടറി സ്കൂളിൽ ഹയർ സെക്കൻഡറി വിദ്യാഭ്യാസം പൂർത്തിയാക്കി. തുടർന്ന് ഒരു വർഷത്തെ ഇടവേളയ്ക്കു ശേഷമാണ് കോളേജിൽ ചേർന്നത്. സെന്റ് തെരേസാസ് കോളേജിൽ ബി.എ. കമ്മൂണിക്കേറ്റിവ് ഇംഗ്ലീഷിൽ ഡിഗ്രി എടുത്തു. ഈ സമയങ്ങളിൽ മോഡലിങ്ങിൽ സജീവമായി. ഈ സമയത്താണ്‌ സംവിധായകൻ ലാൽ ജോസ് അമലയെ തന്റെ നീലത്താമര എന്ന സിനിമയിൽ അഭിനയിക്കാൻ ക്ഷണിക്കുന്നത്. നീലത്താമര വിജയമായെങ്കിലും അമലയ്ക്ക് പിന്നീട് നല്ല അവസരങ്ങൾ ലഭിച്ചില്ല. 

പിന്നീട് തമിഴിൽ ചെറിയ വേഷങ്ങൾ ചെയ്തെങ്കിലും ശ്രദ്ധിക്കപ്പെട്ടില്ല. സാമിയുടെ വിവാദചിത്രമായ സിന്ധു സമവേലി (2010) എന്ന ചിത്രത്തിൽ അഭിനയിച്ചതോടെ അമല അറിയപ്പെട്ടു തുടങ്ങി. പിന്നീട് മൈന എന്ന സിനിമയിലൂടെ മുൻ നിരയിലേയ്ക്ക് എത്തുകയും ചെയ്തു. മൈന ഒട്ടേറെ പുരസ്കാരങ്ങൾ നേടി.

2011 ഇൽ ഇത് നമ്മുടെ കഥ എന്ന മലയാളം സിനിമയിൽ അഭിനയിച്ചു. തുടർന്ന് വികടകവി എന്ന തമിഴ് സിനിമയിലും. കുറഞ്ഞ ബഡ്ജറ്റിലുള്ള ഈ സിനിമകൾ ശ്രദ്ധിക്കപ്പെട്ടില്ല. ശേഷം വിക്രം നായകനായ ദൈവതിരുമകൾ എന്ന ചിത്രത്തിൽ അഭിനയിച്ചു. തെലുങ്കിൽ രാം ഗോപാൽ വർമ്മയുടെ ബേജവാദായിൽ വേഷം ചെയ്ത് തെലുഗു സിനിമാ ലോകത്ത് പേരെടുത്തു.

വ്യക്തിജീവിതം

എറണാകുളത്ത് 1991 ഒക്ടോബർ 26  നാണ്‌ അമലാ പോൾ ജനിച്ചത്. അച്ഛൻ പോൾ വർഗീസ്, അമ്മ ആനീസ് പോൾ. സെന്റ് തെരേസാസ് കോളേജിൽ ബി.എ. മൂന്നാം വർഷ വിദ്യാർഥിനിയാണ്‌.

അഭിനയിച്ച ചലച്ചിത്രങ്ങൾ
 വർഷം ചലച്ചിത്രം കഥാപാത്രം ഭാക്ഷ കുറിപ്പുകൾ2009  നീലത്താമര  ബീന മലയാളം 2010  വീരശേഖരൻ    തമിഴ്  സിന്ധി സാമവേലി  സുന്ദരി തമിഴ്  മൈന  മൈന തമിഴ് 2011 ഇത് നമ്മുടെ കഥ  ഐശ്വര്യ മലയാളം ദൈവതിരുമകൾ  ശ്വേത തമിഴ് വികടകവി   തമിഴ് നിർമ്മാണത്തിൽ മുപ്പൊഴുതും ഉൻ കൽപ്പനൈ   തമിഴ് നിർമ്മാണത്തിൽ പേരിട്ടിട്ടില്ലാത്ത ഒരു പാണ്ഡ്യരാജ് ചിത്രം    തമിഴ്  വേട്ടൈ    തമിഴ് നിർമ്മാണത്തിൽ 2012  റൺ ബേബി റൺ  രേണുക  മലയാളം  2013  ഒരു ഇന്ത്യൻ പ്രണയകഥ  ഐറിൻ ഗാർഡ്നർ  മലയാളം  2014  ഇയോബിന്റെ പുസ്തകം  നർത്തകി  മലയാളം  2015  മിലി  മിലി  മലയാളം  2015  ലൈലാ ഓ ലൈലാ  അഞ്ജലി/ലൈല  മലയാളം 2016  രണ്ടു പെൺകുട്ടികൾ  അശ്വതി  മലയാളം 2016  ഷാജഹാനും പരീക്കുട്ടിയും  ജിയ  മലയാളം 2019  ആടൈ കാമിനി  തമിഴ് 2019  അതോ അന്ത പറവൈ പോല  തമിഴ് 

വർഗ്ഗം:1991-ൽ ജനിച്ചവർ
വർഗ്ഗം:ഒക്ടോബർ 26-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ